CELEX: C2004/094/133
Language: el
Date: 2004-04-17 00:00:00
Title: Προσφυγή της Emma Bonino και άλλων 7 προσφευγόντων κατά του Ευρωπαϊκού Κοινοβουλίου και του Συμβουλίου της Ευρωπαϊκής Ενώσεως, που ασκήθηκε στις 6 Φεβρουαρίου 2004

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/49
            
         Προσφυγή της Emma Bonino και άλλων 7 προσφευγόντων κατά του Ευρωπαϊκού Κοινοβουλίου και του Συμβουλίου της Ευρωπαϊκής Ενώσεως, που ασκήθηκε στις 6 Φεβρουαρίου 2004
   (Υπόθεση T-40/04)
   (2004/C 94/133)
   Γλώσσα διαδικασίας: η γαλλική
   Οι Emma Bonino κ.λπ., εκπροσωπούμενοι από τους δικηγόρους Georges Vandersanden και Laure Levi, δικηγόρο, άσκησαν στις 6 Φεβρουαρίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Ευρωπαϊκού Κοινοβουλίου και του Συμβουλίου της Ευρωπαϊκής Ενώσεως.
   Οι προσφεύγοντες ζητούν από το Πρωτοδικείο:
   
               —
            
            
               να ακυρώσει τον κανονισμό (ΕΚ) 2004/2003 του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με το καθεστώς και τη χρηματοδότηση των πολιτικών κομμάτων σε ευρωπαϊκό επίπεδο,
            
         
               —
            
            
               να αποφανθεί επί των δικαστικών εξόδων κατά νόμο.
            
         Λόγοι ακυρώσεως και κύρια επιχειρήματα:
   Στην παρούσα διαδικασία η πράξη της οποίας ζητείται η ακύρωση είναι η ίδια με εκείνη των υποθέσεων Τ-13/04, Donde κ.λπ. κατά Ευρωπαϊκού Κοινοβουλίου και Συμβουλίου, και Τ-17/04, Front National κ.λπ. κατά Ευρωπαϊκού Κοινοβουλίου και Συμβουλίου. Οι λόγοι ακυρώσεως και τα κύρια επιχειρήματα είναι παρόμοια προς τα προβαλλόμενα στο πλαίσιο των υποθέσεων αυτών.
   Οι προσφεύγοντες διατείνονται επίσης ότι ο προσβαλλόμενος κανονισμός προσβάλλει τη Συνθήκη ΕΚ καθόσον προβλέπει σωρευτική αρμοδιότητα του Ευρωπαϊκού Κοινοβουλίου στην άσκηση νομοθετικής αλλά και εκτελεστικής εξουσίας.
   Επικαλούνται επιπλέον προσβολή της αρχής της δημοκρατίας, καθόσον οι προσφεύγοντες βρίσκονται σε μια τέτοια κατάσταση ώστε, μολονότι έχουν βουλευτική έδρα στο Ευρωπαϊκό Κοινοβούλιο κατόπιν διενέργειας ελεύθερων και δημοκρατικών εκλογών, αποκλείονται από τη χρηματοδότηση από τον γενικό προϋπολογισμό της Ενώσεως επειδή δεν αναγνωρίζονται ως πολιτικό κόμμα σε ευρωπαϊκό επίπεδο.